smcproject/ml-wiki-sentences huggingface dataset:
ഈ സമൂഹത്തിൽപ്പെടുന്ന പർവ്വതങ്ങളുടെ പട്ടികയാണ് ചുവടെ ചേർക്കുന്നത്: Name Height Type Mount Asahi ( 旭岳 , Asahi-dake ) 2,290 metres (7,510 ft) stratovolcano Mount Hokuchin ( 北鎮岳 , Hokuchin-dake ) 2,244 metres (7,362 ft) lava dome Mount Hakuun ( 白雲岳 , Hakuun-dake ) 2,230.0 metres (7,316.3 ft) lava dome Mount Kuma ( 熊ヶ岳, , Kuma-ga-dake ) 2,210 metres (7,250 ft) stratovolcano Mount Pippu ( 比布岳 , Pippu-dake ) 2,197 metres (7,208 ft) volcanic Mount Mamiya ( 間宮岳 , Mamiya-dake ) 2,185 metres (7,169 ft) caldera rim Mount Koizumi ( 小泉岳 , Koizumi-dake ) 2,158 metres (7,080 ft) stratovolcano Mount Hokkai ( 北海岳 , Hokkai-dake ) 2,149 metres (7,051 ft) caldera rim Mount Nokogiri ( 鋸岳 , Nokogiri-dake ) 2,142 metres (7,028 ft) volcanic Mount Matsuda ( 松田岳 , Matsuda-dake ) 2,136 metres (7,008 ft) caldera rim Mount Ryōun ( 凌雲岳 , Ryōun-dake ) 2,125 metres (6,972 ft) lava dome Mount Naka ( 中岳 , Naka-dake ) 2,113 metres (6,932 ft) caldera rim Mount Aibetsu ( 愛別岳 , Aibetsu-dake ) 2,112.7 metres (6,931 ft) volcanic Mount Aka ( 赤岳 , Aka-dake ) 2,078.5 metres (6,819 ft) stratovolcano Mount Eboshi ( 烏帽子岳 , Eboshi-dake ) 2,072 metres (6,798 ft) stratovolcano Mount Goshiki ( 五色岳 , Goshiki-dake ) 2,038 metres (6,686 ft) - Mount Midori ( 緑岳 , Midori-dake ) 2,019.9 metres (6,627 ft) - Mount Kuro ( 黒岳 , Kuro-dake ) 1,984.3 metres (6,510 ft) lava dome Mount Nagayama ( 水山岳 , Nagayama-dake ) 1,978 metres (6,490 ft) stratovolcano Mount Keigetsu ( 桂月岳 , Keigetsu-dake ) 1,938 metres (6,358 ft) lava dome പുറത്തേക്കുള്ള കണ്ണികൾ
ഡാൻസാഫ്
ഡാൻസാഫ് എന്നറിപ്പെടുന്ന ഡിസ്ട്രിക്ട് ആന്റി നാർകോട്ടിക്​സ്​ സ്പെഷ്യൽ ആക്ഷൻ ഫോഴ്സ് ( District Anti-Narcotics Special Action Force ), കേരളാ പോലീസിന്റെ ജില്ലാ തലത്തിലുള്ള മയക്കുമരുന്ന് വിരുദ്ധ സേനയാണ്.
ഡാൻസാഫ് ജില്ലാ പോലീസ് മേധാവിയുടെ നേതൃത്വത്തിൽ പ്രവർത്തിക്കുന്നു.
ഒരു ഡിവൈഎസ്പി/എസിപിയെ ജില്ലാ ടീം ലീഡറായി നിയോഗിച്ച് ഓരോ പോലീസ് സബ്ഡിവിഷൻ കേന്ദ്രീകരിച്ച് സംഘങ്ങളായി (സ്‌ക്വാഡ്) പ്രവർത്തിക്കുന്നു.
വാണിജ്യ അളവിലും അതിനു മുകളിലുമുള്ള മയക്കുമരുന്ന് വസ്തുക്കളുടെ വിൽപ്പന,മയക്കുമരുന്നിന്റെ അനധികൃത നിർമ്മാണം, ഗതാഗതം, സംഭരണം, എന്നിവയെ കുറിച്ചുള്ള രഹസ്യാന്വേഷണ വിവരങ്ങൾ ശേഖരിക്കുക,കുപ്രസിദ്ധമായ മയക്കുമരുന്ന് കച്ചവടക്കാരുടെ പ്രവർത്തനങ്ങൾ നിരീക്ഷിക്കുക,മയക്കുമരുന്ന് കുറ്റവാളികളെ കണ്ടെത്തുന്നതിനും പിടികൂടുന്നതിനും ലോക്കൽ പോലീസിനെ സഹായിക്കുക, മയക്കുമരുന്ന് കേസുകളിൽ ( NDPS ) അന്വേഷണ ഉദ്യോഗസ്ഥരെ സഹായിക്കൽ തുടങ്ങിയവയാണ് ഇവരുടെ ചുമതലകൾ.
ഓരോ DANSAF ടീമിലും വ്യത്യസ്ത റാങ്കുകളിലുള്ള 15-ലധികം പോലീസ് ഓഫീസർമാർ ഉണ്ടായിരിക്കും, അവരുടെ കഴിവുകൾ, ട്രാക്ക് റെക്കോർഡ്, മയക്കുമരുന്ന് വിരുദ്ധ പ്രവർത്തനത്തിലുള്ള യഥാർത്ഥ താൽപ്പര്യം എന്നിവ അടിസ്ഥാനമാക്കിയാണ് തിരഞ്ഞെടുക്കുന്നത്.
ജില്ലാ നാർക്കോട്ടിക് സെല്ലിലെ എല്ലാ അംഗങ്ങളും DANSAF-ന്റെ ഭാഗമാണ്.
ജില്ലാ പോലീസ് മേധാവിമാരുടെ (എസ്.പി) നേരിട്ടുള്ള നിയന്ത്രണത്തിൽ എല്ലാ ജില്ലകളിലും ഡാൻസാഫ് പ്രവർത്തിക്കുന്നുണ്ട്.
ലഹരിമരുന്ന് മാഫിയയുമായിട്ടുള്ള അവിശുദ്ധബന്ധം, കസ്റ്റഡി കൊലപാതകം, ഭീഷണി, നിയമവിരുദ്ധമായ പ്രവർത്തങ്ങൾ തുടങ്ങീ ആരോപണങ്ങൾ ഡാൻസാഫിനെതിരെ വന്നിട്ടുണ്ട്.
ഡാൻസിങ്-ലേഡി ഓർക്കിഡ് ഇംഗ്ലീഷ് വിലാസം https://ml.wikipedia.org/wiki/Dancing-lady_orchid
ഡാൻസിങ്-ലേഡി ഓർക്കിഡ് ഓർക്കിഡേസീ കുടുംബത്തിലെ പല ഓർക്കിഡുകളുടെ ഒരു സാധാരണ നാമം ആയി ഇത് പരാമർശിക്കാറുണ്ട്: ഓൺസിഡിയം ടൊലുമ്ന ട്രൈക്കോസെന്റം അവലംബം പുറം കണ്ണികൾ
ഡാൻസിംഗ് ഓൺ ദ ഗ്രേവ്
കർണാടകത്തിലെ ബെംഗളൂരിൽ 1991ൽ നടന്ന ഷകേരെ ഖലീലിയുടെ കൊലപാതകത്തെ കുറിച്ച് 2023ൽ പാട്രിക് ഗ്രഹാമിൻറെ സംവിധാനത്തിൽ ഇന്ത്യാ ടുഡെ നിർമ്മിച്ച ഒരു ക്രൈം ഡോക്യുമെൻററി പരമ്പരയാണ് ഡാൻസിംഗ് ഓൺ ദ ഗ്രേവ്.
ഈ ചിത്രം 2023 ഏപ്രിൽ 18മുതൽ 21വരെ നാല് എപ്പിസോഡുകളായി ആമസോൺ പ്രൈം വീഡിയോ വഴി റിലീസ് ചെയ്തു .
അണിയറ പ്രവർത്തകർ നിർമ്മാണം: ഇന്ത്യാ ടുഡെ സംവിധാനം: പാട്രിക് ഗ്രഹാം രചന:കനിഷ്ക സിങ്ങ് ഡ്യൂ ഛായാഗ്രഹണം: ഹർഷ്ബിർ സിങ്ങ് ഫോൾ സംഗീതം: തുഷാർ ലാൽ ചിത്രസംയോജനം: കാർത്തിക് ബൻസാൽ, ജഹാൻ നോബിൾ, അഭിനവ് ത്യാഗി അഭിനേതാക്കൾ താരം വേഷം അനൂപ് ഉപാദ്യായ് മുരളി മനോഹർ മിശ്ര(ശ്രദ്ധാനന്ദ) ഡാനിഷ് പണ്ടൂർ അക്ബർ മിർസ ഖലീലി ഷഫാക് നാസ് ഷകേരെ ഖലീലി മേധ റാണ ഷബാഹ് അവലംബം പുറത്തേക്കുള്ള കണ്ണികൾ ഡാൻസിംഗ് ഓൺ ദ ഗ്രേവ് ഇന്റർനെറ്റ് മൂവി ഡാറ്റാബേസിൽ നാല് കുട്ടികളുടെ അമ്മയെ ജീവനോടെ കുഴിച്ചുമൂടി മുകളിൽ ഡാൻസ് പാർട്ടി...
, 'ഡാൻസിംഗ് ഓൺ ദി ഗ്രേവ്'ന്റെ ട്രെയ്ലർ പുറത്ത്
ഡാൻജൻ സ്കെയിൽ ഇംഗ്ലീഷ് വിലാസം https://ml.wikipedia.org/wiki/Danjon_scale ചന്ദ്രഗ്രഹണം ചിത്രീകരണം
ഗ്രഹണ സമയത്തെ ചന്ദ്രന്റെ നിറഭേദങ്ങൾ കണക്കാക്കുന്ന അളവ് കോലാണ് ഡാൻജൻ സ്കെയിൽ .
ചന്ദ്രഗ്രഹണം നടക്കുമ്പോൾ ഭൂമി ചന്ദ്രനെ മറയ്ക്കുന്നു.
സൂര്യരശ്മിയെ ചന്ദ്രനിലെത്താതെ ഭൂമി തടയുകയാണ് ചെയ്യുന്നത്.
എങ്കിലും ദൗമാന്തരീക്ഷത്തിലൂടെ അരിച്ചെത്തുന്ന സൂര്യരശ്മികൾ നിറഭേദങ്ങളോടുകൂടിയ ചന്ദ്രന്റെ കാഴ്ച നൽകുന്നു.
ഗ്രഹണത്തിന്റെ തീവ്രതയനുസരിച്ച് കടുത്ത ഇരുണ്ട നിറം, ഇരുണ്ടതോ തവിട്ടോ നിറം, രക്തച്ചുവപ്പ്, മഞ്ഞകലർന്ന ചുവപ്പ്, ഓറഞ്ച് എന്നിങ്ങനെ വിവിധ നിറങ്ങളിൽ ചന്ദ്രൻ പ്രത്യക്ഷപ്പെടുന്നു.
ഈ നിറഭേദങ്ങൾ കണക്കാക്കുന്നതിനുള്ള തോതാണ് ഡാൻജൻ സ്കെയിൽ.
1921 ൽ, ഫ്രഞ്ച് ജ്യോതിശാസ്ത്രജ്ഞനായ ആൻഡ്രെ  ലൂയിസ് ഡാൻജനാണ് ഇത് നിർദ്ദേശിച്ചത്.
അദ്ദേഹത്തോടുള്ള  ആദരസൂചകമായാണ് ഡാൻജൻ സ്കെയിൽ എന്ന പേര് നൽകിയത്.
പൂജ്യം മുതൽ 4 വരെയുള്ള അങ്കനങ്ങളാണ് ഇതിൽ കണക്കാക്കുന്നത്.
വളരെയേറെ ഇരുണ്ട ചന്ദ്രഗ്രഹണത്തിന് പൂജ്യം നൽകുമ്പോൾ കൂടിയ തിളക്കത്തോടുള്ള ഗ്രഹണത്തിന് നാല് രേഖപ്പെടുത്തുന്നു.
മറ്റുള്ളവയ്ക്ക് 1,2,3 എന്നും നൽകുന്നു.
L എന്ന അക്ഷരം കൊണ്ടാണ് ഇതിന്റെ തോത് രേഖപ്പെടുത്തുന്നത്.
സ്കെയിൽ നിർണ്ണയിക്കുന്നത് താഴെക്കാണിച്ച പ്രകാരമാണ്: L value Description 0 Very dark eclipse.
Moon almost invisible, especially at greatest eclipse.
1 Dark Eclipse, gray or brownish in coloration.
Details distinguishable only with difficulty.
2 Deep red or rust-colored eclipse.
Very dark central shadow, while outer edge of umbra is relatively bright.
3 Brick-red eclipse.
Umbral shadow usually has a bright or yellow rim.
4 Very bright copper-red or orange eclipse.
Umbral shadow has a bluish, very bright rim.
L ന്റെ മൂല്യം സ്വാധീനിക്കുന്ന ഘടകങ്ങൾ
ഗ്രഹണസമയത്തെ ചന്ദ്രന്റെ കാഴ്ചയെ സ്വാധീനിക്കുന്ന നിരവധി ഘടകങ്ങളുണ്ട്.
ഭൂമിയുടെ നിഴൽ വഴിയുള്ള ചന്ദ്രന്റെ പാത.
ഭൂമിയുടെ അന്തരീക്ഷത്തിന്റെ സവിശേഷതകൾ വിസരണ ഫലമായി അന്തരീക്ഷത്തിലെത്തുന്ന പ്രകാശം ചന്ദ്രന് ചുവപ്പ് നിറം നൽകാം.
വിസരണ പ്രകാശത്തിന്റെ തീവ്രത ഗ്രഹണ സമയത്തെ ചന്ദ്രന്റെ തിളക്കത്തെ സ്വാധീനിക്കുന്നു.
അവലംബം External links https://web.archive.org/web/20050823095028/http://sunearth.gsfc.nasa.gov/eclipse/OH/Danjon.html
ഡാൻഡി ഡിൻമൊന്റ് ടെറിയർ ഇംഗ്ലീഷ് വിലാസം https://ml.wikipedia.org/wiki/Dandie_Dinmont_Terrier
ഒരു ടെറിയർ നായ ഇനം.
വലിപ്പം കുറഞ്ഞ ഇത്തരം നായ്ക്കൾ അസാമാന്യമായ കഴിവും വിവേകവും വൈദഗ്ദ്ധ്യവും പ്രകടിപ്പിക്കുന്നവയാണ്.
ഇവയ്ക്ക് 20-28 സെ.
ഉയരവും, എട്ടു കി.
ഗ്രാം വരെ ഭാരവുമുണ്ടായിരിക്കും.
ശരീരം നീളം കുറഞ്ഞതും ബലമുള്ളതുമാണ്.
ശരീരത്തിലെ രോമങ്ങൾ പരുഷവും എളുപ്പത്തിൽ പൊട്ടിപ്പോകുന്നതുമാണ്.
തല വലിപ്പം കൂടിയതും ഗോളാകാരത്തിലുള്ളതുമായിരിക്കും.
തലയിൽ ഇളം കറുപ്പോ തവിട്ടോ നിറത്തിൽ സിൽക്കു പോലുള്ള മൃദുരോമങ്ങളാണുള്ളത്.
സ്കോട്ട്‌ലൻഡിനും ഇംഗ്ലണ്ടിനും ഇടയ്ക്കുള്ള ഭൂപ്രദേശങ്ങളിലെവിടെയെങ്കിലുമായിരിക്കാം ഈ ഇനം ടെറിയറുകളുടെ ജന്മദേശമെന്ന് കരുതപ്പെടുന്നു.
1600 കളിൽ ചെറുജന്തുക്കളെ വേട്ടയാടാനായിരുന്നു ഇവയെ ഉപയോഗപ്പെടുത്തിയിരുന്നത് .
വളരെ ശൗര്യമുള്ള ഇത്തരം ടെറിയറുകൾ യാതൊരു പ്രതിബന്ധങ്ങൾക്കും വഴങ്ങാത്ത സ്വഭാവ സവിശേഷതയുള്ളവയാണ്.
ഇവയെ പ്രേരിപ്പിച്ചാൽ മറ്റു ജന്തുക്കളോട് ഇവ വളരെ ശക്തമായി പോരാടും.
സാധാരണയായി കുറുക്കനെയും മറ്റും വേട്ടയാടാൻ ഇവയെ ഉപയോഗിച്ചുവരുന്നു.
ഇവയെ വളർത്തു നായ്ക്കളായും ഉപയോഗപ്പെടുത്താൻ തുടങ്ങിയിട്ടുണ്ട്.
വലിപ്പം കുറഞ്ഞ ഇത്തരം നായ്ക്കളെ വളർത്താൻ വളരെക്കുറച്ചു സ്ഥലം മാത്രമേ ആവശ്യമുള്ളൂ.
ഇത്തരം നായ്ക്കളുടെ അമിത വാത്സല്യവും വിവേകവും അവസരോചിതമായി പെരുമാറാനുള്ള കഴിവും പ്രശംസനീയമാണ്.
അവലംബം ↑ http://www.the-kennel-club.org.uk/services/public/breed/display.aspx?id=3066 Dandie Dinmont Terrier എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൻഡി ഡിൻമൊന്റ് ടെറിയർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡാൻദോങ് ഇംഗ്ലീഷ് വിലാസം https://ml.wikipedia.org/wiki/Dandong
വടക്കു-കിഴക്കൻ ചൈനയിലെ ഒരു മുനിസിപ്പാലിറ്റിയാണ് ഡാൻ‌ദോങ് .
ടാൻടങ് (Tantung) എന്നും ഇതറിയപ്പെടുന്നുണ്ട്.
യാലു നദിക്കരയിൽ സ്ഥിതി ചെയ്യുന്ന കിഴക്കൻ ലിയാവോനിങ്ങിലെ (Liaoning) ഏറ്റവും വലിയ മുനിസിപ്പാലിറ്റിയായ ഡാൻദോങ് ഉത്തര കൊറിയിയിലേക്കുള്ള ഒരു കവാടമാണ് .
ജനസംഖ്യ: 652, 891 (1991) ഒരു പ്രമുഖ വ്യാവസായിക നദീ തുറമുഖമാണ് ഡാൻദോങ്.
കപ്പലുകൾക്കായി ഡോങ്ഗൗവിലുള്ള പുറം ഹാർബർ, യാലു നദിക്കരയിലെ പ്രദേശങ്ങൾ എന്നിവ ഉൾപ്പെടുന്നതാണ് ഡാൻദോങ് മുൻസിപ്പാലിറ്റി.
തുണിത്തരങ്ങൾ, വുഡ്പൾപ്, പേപ്പർ , രാസവസ്തുക്കൾ, യന്ത്രസാമഗ്രികൾ, റബറുത്പന്നങ്ങൾ തുടങ്ങിയവ ഇവിടത്തെ പ്രധാന വ്യവസായികോത്പന്നങ്ങളാകുന്നു.
യാലു നദിയിൽ ഒരു ജലവൈദ്യുതോർജ കേന്ദ്രവും പ്രവർത്തിക്കുന്നുണ്ട്.
1907-ൽ ഡാൻദോങ്ങിനെ റെയിൽ മാർഗ്ഗം വ.
കിഴക്കൻ ചൈനയും കൊറിയയുമായി ബന്ധിപ്പിച്ചതോടെയാണ് ഈ പ്രദേശത്തിന്റെ വികസനം ആരംഭിച്ചത്.
1931-45 ൽ മഞ്ചൂറിയയിലെ ജാപ്പനീസ് അധിനിവേശ കാലത്ത് ഡാൻദോങ് വ്യാവസായികവത്കരിക്കപ്പെടുകയും, കൊറിയൻ യുദ്ധകാലത്ത് ഗണ്യമായി വികസിക്കുകയും ചെയ്തു.
1965 വരെ ആൻദോങ് (Andong) ഡോങ്ഗൗ (Donggou) ടവ്തുങ്കൗ (Tautung kow) എന്നീ പേരുകളിൽ ഈ പ്രദേശം അറിയപ്പെട്ടിരുന്നു.
അവലംബം പുറംകണ്ണികൾ http://dandongxpat.com/ Archived 2012-03-11 at the Wayback Machine .
http://www.travelchinaguide.com/cityguides/liaoning/dandong/ http://www.dandongguide.com/ Archived 2012-03-25 at the Wayback Machine .
http://www.iron-foundry.com/ http://www.flightstats.com/go/Airport/airportDetails.do?airportCode=DDG Archived 2013-05-17 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൻദോങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡാൻവില്ലെ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് കോൺഡ്രോ കോസ്റ്റാ കൗണ്ടിയിൽ സാൻ റമോൺ താഴ്‍വരയിൽ സ്ഥിതി ചെയ്യുന്ന മുനിസിപ്പാലിറ്റിയാണ് ഡാൻവില്ലെ .
കാലിഫോർണിയയിലെ സംയോജിത മുനിസിപ്പാലിറ്റികളിലൊന്നാണിത്.
"നഗരം" എന്നതിനുപകരം "പട്ടണം" എന്ന അർത്ഥത്തിലുള്ള പേരാണ് ഉപയോഗിക്കുന്നത്.
2010 ലെ കണക്കുകളനുസരിച്ച് ഈ പട്ടണത്തിലെ ജനസംഖ്യ 42,039 ആയിരുന്നു.
ഓരോ ശനിയാഴ്ചകളിലും സാൻ റമോൺ വാലി മ്യൂസിയത്തിനു സമീപം കർഷകരുടെ ഒരു വിപണി ഡാൻവില്ലെ പട്ടണം നടത്തുന്നു.
ദ അയൺ ഹോഴ്സ് റീജിയണൽ ട്രയൽ ഡാൻവില്ലെ വഴി കടന്നുപോകുന്നു.
ബൈക്ക്, കാൽനടപ്പാതയിൽ, നിയന്ത്രണ സംവിധാനങ്ങളുള്ള ജംഗ്ഷനുകളുള്ള 80 അടി (24 മീറ്റർ) വിസ്താരമുള്ള ഇടനാഴിയായി മാറ്റിയ ആദ്യ റെയിൽറോഡാണിത്.
ഡബ്ലിനിൽ നിന്ന് കോൺകോർഡിലേക്ക് നീണ്ടുകിടക്കുന്ന ഈ പാത, ഡാൻവില്ലെ വഴി കടന്നുപോകുന്നു.
വില്ലേജ് തിയേറ്റർ, ആർട്ട് ഗ്യാലറി എന്നിവയും ഡാൻവില്ലെയിൽ സ്ഥിതി ചെയ്യുന്നു.
ഇവ കുട്ടികളുടെ തീയറ്റർ, ബ്രോഡ്‍വേ പ്രദർശനങ്ങൾ, കലകളെക്കുറിച്ചുള്ള ചർച്ചകൾ എന്നിവ ഇവിടെ നടക്കുന്നു.
ഡാൻ ബ്രൗൺ ഇംഗ്ലീഷ് വിലാസം https://ml.wikipedia.org/wiki/Dan_Brown
ഡാൻ ബ്രൌൺ (ജനനം:ജുൺ 22, 1964) അമേരിക്കൻ എഴുത്തുകാരനാണ്.
സ്തോഭജനക നോവലുകളിലൂടെ ശ്രദ്ധിക്കപ്പെട്ട ബ്രൌൺ ഏറെ വിവാദങ്ങളുണ്ടാക്കിയ ദ ഡാവിഞ്ചി കോഡ് എന്ന നോവലിലൂടെയാണ് പ്രശസ്തനായത്.
54 ഭാഷകളിലായി 200 ദശലക്ഷം കോപ്പികൾ ഇദ്ദേഹത്തിന്റെതായി ലോകമെമ്പാടും വിറ്റഴിക്കപ്പെട്ടിട്ടുണ്ട്.
ന്യൂഹാംഷെയറിലെ എക്സെറ്റർ എന്ന പട്ടണത്തിലാണു ഡാൻ ബ്രൌൺ ജനിച്ചത്.
അച്ഛൻ റിച്ചാർഡ് ജി. ബ്രൌൺ ഗണിതശാസ്ത്രാധ്യാപകനായിരുന്നു.
അമ്മ സംഗീതജ്ഞയും.
സ്കൂൾ, കോളജ് പഠനത്തിനുശേഷം ഗാനരചയിതാവായാണ് ബ്രൌൺ കലാരംഗത്തുവന്നത്.
സ്വന്തമായി ഒരു റെക്കോർഡിങ് കമ്പനിയും സ്ഥാപിച്ചിരുന്നു.
1990കളിൽ ഏതാനും സംഗീത ശില്പങ്ങൾ പുറത്തിറക്കിയെങ്കിലും ഒന്നും കാര്യമായ ശ്രദ്ധനേടിയില്ല.
ഗാനരചയിതാവായും പിയാനോ വായനക്കാരനായും ഭാഗ്യം പരീക്ഷിക്കുവാൻ 1991-ൽ ഹോളിവുഡിലെത്തി.
ലൊസേഞ്ചത്സിലെ നാഷണൽ അക്കാദമി ഓഫ് സോങ് റൈറ്റേഴ്സ് എന്ന സംഘടനയിൽ അംഗമായ ബ്രൌൺ അതിന്റെ പ്രവർത്തനങ്ങളിൽ സജീവപങ്കാളിയായി.
ഇവിടെ വച്ച് തന്നേക്കൾ പന്ത്രണ്ടു വയസ് മൂത്ത ബ്ലൈത്ത് ന്യൂലൺ എന്ന സ്ത്രീയെ പരിചയപ്പെട്ടു.
ബ്രൌണിന്റെ സംരംഭങ്ങൾ പൊതുജനശ്രദ്ധയിൽ എത്തിക്കുവാൻ ബ്ലൈത്ത് ഏറെ അധ്വാനിച്ചു.
ഈ പരിചയം ഇവരുടെ വിവാഹത്തിൽ കലാശിച്ചു.
എഴുത്തിലേക്കു ശ്രദ്ധതിരിക്കും മുൻപ് ബ്രൌൺ ഗായകനായും ഭാഗ്യം പരീക്ഷിച്ചിരുന്നു.
1993-ൽ ഡാൻ ബ്രൌൺ എന്ന പേരിൽതന്നെ ഒരു സംഗീത ആൽബം പുറത്തിറക്കി.
എഴുത്തിലേക്കു ശ്രദ്ധതിരിക്കാൻ പ്രചോദനമേകിയത് ഭാര്യ ബ്ലൈത്ത് ആണ്.
ആദ്യകാലങ്ങളിൽ ഹാസ്യരചനകളാണ് ഡാൻ ബ്രൌൺ പരീക്ഷിച്ചത്.
തൂലികാ നാമങ്ങളിൽ എഴുതപ്പെട്ട ഈ കൃതികളിൽ മിക്കവയിലും ബ്ലൈത്ത് സഹരചയിതാവായിരുന്നു.
1993-ൽ ന്യൂഹാംഷെയറിൽ തിരിച്ചെത്തിയ ബ്രൌൺ തന്റെ പഴയ കലാലയമായ ഫിലിപ്സ് എക്സ്റ്റർ അക്കാഡമിയിൽ അദ്ധ്യാപകനായി ജോലിനോക്കി.
ഇതിനിടയിലും സംഗീതജീവിതം തുടർന്നിരുന്നു.
1994-ൽ “ഏഞ്ചത്സ് ആൻഡ് ഡീമൺസ്” എന്ന പേരിൽ ആൽബം പുറത്തിറക്കി.
ഇതേ പേര് പിന്നീട് ഒരു നോവലിനും നൽകിയിട്ടുണ്ട് സാഹിത്യജീവിതം
1996-ൽ അദ്ധ്യാപകവൃത്തി ഉപേക്ഷിച്ച ഡാൻ ബ്രൌൺ മുഴുവൻ സമയ എഴുത്തുകാരനായി മാറി.
1998-ൽ “ഡിജിറ്റൽ ഫോർട്രെസ്” എന്ന ആദ്യ നോവൽ പുറത്തിറക്കി.
2000-ൽ “ഏൻ‌ജത്സ് ആൻഡ് ഡീമൺസ്”, 2001-ൽ “ഡിസപ്ഷൻ പോയിന്റ്” എന്നീ നോവലുകൾക്കൂടി പുറത്തിറക്കിയെങ്കിലും ആദ്യ മൂന്നു നോവലുകളും ശ്രദ്ധിക്കപ്പെട്ടില്ല.
2003-ൽ “ദ് ഡവിഞ്ചി കോഡ്” പുറത്തിറക്കിയതോടെയാണ് ബ്രൌൺ ശ്രദ്ധിക്കപ്പെട്ടുതുടങ്ങിയത്.
പുറത്തിറങ്ങിയ ആഴ്ചതന്നെ ഈ നോവൽ ന്യൂയോർക്ക്ടൈംസിന്റെ ബെസ്റ്റ് സെല്ലർ പട്ടികയിലെത്തി.
ലോകമെമ്പാടും ആറരക്കോടിയിലേറെ പ്രതികൾ വിറ്റഴിക്കപ്പെട്ട ഡാവിഞ്ചി കോഡ് എക്കാലത്തെയും ജനപ്രിയ പുസ്തകങ്ങളിലൊന്നായി വിലയിരുത്തപ്പെടുന്നു.
ഡവിഞ്ചി കോഡിന്റെ വിജയത്തോടെ ബ്രൌണിന്റെ ആദ്യനോവലുകളും ശ്രദ്ധിക്കപ്പെട്ടു തുടങ്ങി.
ഡാവിഞ്ചി കോഡിലെ നായക കഥാപാത്രമായ റോബർട്ട് ലാങ്ഡനെ ബ്രൌൺ ആദ്യമായി അവതരിപ്പിച്ചിരിക്കുന്നത് ഏഞ്ചൽസ് ആൻഡ് ഡീമൺസ് എന്ന നോവലിലാണ്.
2004-ൽ ബ്രൌണിന്റെ നാലു നോവലുകളും ബെസ്റ്റ് സെല്ലർ പട്ടികയിൽ ഇടം നേടിയിരുന്നു.
ഗൂഢലേഖനശാസ്ത്രത്തിൽ താല്പര്യമുള്ള ഡാൻ ബ്രൌണിന്റെ മിക്ക നോവലുകളിലും കഥ വികസിക്കുന്നത് ഇത്തരം രഹസ്യപദങ്ങളുടെ ചുരുളഴിക്കുന്നതിലൂടെയാണ്.
ബ്രൌണിന്റെ നോവലുകൾ നാല്പതോളം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
നോവലുകൾ ഡിജിറ്റൽ ഫോർട്രസ് (1998) ഏയ്ഞ്ചൽസ് ആൻഡ് ഡീമൺസ് (2000) ഡിസപ്ഷൻ പോയന്റ് (2001) ദ ഡാവിഞ്ചി കോഡ് (2003) ദ് ലോസ്റ്റ് സിംബൽ (2009) ഇൻഫർണോ ( 2013 ) ഒറിജിന് ( 2017 ) ചലച്ചിത്രരംഗം
“ദ് ഡവിഞ്ചി കോഡ്” 2006-ൽ അതേ പേരിൽ ചലച്ചിത്രമായി.
റോൺ ഹോവാർഡ് സംവിധാനം ചെയ്ത ഈ ചിത്രത്തിൽ ടോം ഹാങ്ക്സ് നായകനായി.
നോവലിന്റെ ജനപ്രീതിയെത്തുടർന്ന് വൻപ്രതീക്ഷയോടെ പുറത്തിറങ്ങിയ സിനിമ  ആഗോളതലത്തിൽ 750 ദശലക്ഷം ഡോളർ വരുമാനമുണ്ടാക്കി.
മറ്റൊരു നോവലായ ഏഞ്ചത്സ് ആൻഡ് ഡീമൺസ് 2009-ൽ അതേ പേരിൽ ചലച്ചിത്രമായി.
സംവിധാനം, വീണ്ടും റോൺ ഹോവാർഡ്.
“ദ് ഡവിഞ്ചി കോഡ്”-ലെ കേന്ദ്രകഥാപാത്രമായ റോബർട്ട് ലാങ്ഡൺ ആദ്യം പ്രത്യക്ഷപ്പെടുന്നത് ഈ നോവലിലാണ്.
ഈ ചിത്രത്തിലും ടോം ഹാങ്ക്സ് ആ കഥാപാത്രത്തെ അവതരിപ്പിച്ചു.
അവലംബം ↑ "The Dan Brown Enigma" , Broward County, Florida Library; retrieved August 3, 2017.
↑ അടിക്കുറിപ്പിനുള്ള എഴുത്ത് ഇവിടെ ചേർക്കുക ↑ http://www.boxofficemojo.com/movies/?id=davincicode.htm
ഡാൻ വോൾമാൻ
ഇസ്രയേലി സിനിമാ സംവിധായകനാണ് ഡാൻ വോൾമാൻ .
ഇസ്രയേലി സിനിമകളുടെ രാജകുമാരൻ എന്നാണ് അദ്ദേഹം അറിയപ്പെടുന്നത്.
2018 ലെ ഗോവ ചലച്ചിത്രമേളയിൽ സമഗ്ര സംഭാവനക്കുള്ള പുരസ്‌കാരം ലഭിച്ചിട്ടുണ്ട്.
ഇസ്രയേലി സംസ്‌കാരത്തെ തന്റെ സിനിമകളിലൂടെ ലോകത്തിന് മുന്നിൽ അവതരിപ്പിച്ചു.
മനുഷ്യ മനസ്സുകളുടെ സങ്കീർണതയാണ് അദ്ദേഹത്തിന്റെ സിനിമകളിലെ പ്രധാന വിഷയം.
നിരവധി പുരസ്‌കാരങ്ങളും ബഹുമതികളും ലഭിച്ചിട്ടുണ്ട്.
സിനിമകൾ ടൈഡ് ഹാൻഡ്സ് ഹൈഡ് ആൻഡ് സീക്ക്' ഫോറിൻ സിസ്‌റ്റർ ‍, ബേബി ലൗ ദ ഡിസ്‌റ്റൻസ്‌ ഫ്‌ലോച്ച്‌ മൈ മിഷേൽ ബെൻസ്‌ ബയോഗ്രഫി സ്‌പോക്കൺ വിത്ത്‌ ലൗ പുരസ്കാരങ്ങൾ ലൈഫ് ടൈം അച്ചീവ്മെന്റ് അവാർഡ് (ഇസ്രയേലി ചലച്ചിത്ര അക്കാദമി ദി ഓഫിർ) ജെറുസലേം രാജ്യാന്തര ചലച്ചിത്ര മേളയിൽ സമഗ്രസംഭാവനയ്ക്കുള്ള പുരസ്‌കാരം ചിക്കാഗോ രാജ്യാന്തര ചലച്ചിത്രമേളയിൽ ദി സിൽവർ ഹ്യൂഗോ പുരസ്‌കാരം 2018 ലെ ഗോവ ചലച്ചിത്രമേളയിൽ സമഗ്ര സംഭാവനക്കുള്ള പുരസ്‌കാരം അവലംബം ↑ ↑ https://malayalam.indianexpress.com/entertainment/dan-wolman-to-receive-the-lifetime-achievement-award-at-iffi-2018/ അധിക വായനക്ക്
Zertal, Edith: Dan Wolman - Film-Maker , in: Ariel 44 (1977) pp 88–102 പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Dan Wolman
ഡാൻസിങ് അറബ്‌സ് ഇംഗ്ലീഷ് വിലാസം https://ml.wikipedia.org/wiki/Dancing_Arabs
2014 ൽ ഇസ്രയേലി സംവിധായകൻ ഇറാൻ റിക്ലിക്‌സ് സംവിധാനം ചെയ്ത ചിത്രമാണ് ഡാൻസിങ് അറബ്‌സ് .
സെയ്ദ് കശുവായുടെ ഡാൻസിംഗ് അറബ്‌സ് എന്ന നോവലിന്റെ ചലച്ചിത്രാവിഷ്‌കാരമാണിത്.
1980-90 കളിലെ ഇസ്രയേലാണ് സിനിമയുടെ പശ്ചാത്തലം.
ഒരു ദരിദ്ര അറബ് ഗ്രാമത്തിൽ ജീവിച്ചിരുന്ന സമർഥനായ കൗമാരക്കാരനാണ് ഇയാദ്.
ജറുസലേമിലെ പ്രശസ്തമായ ജൂയിഷ് ബോർഡിങ് സ്‌കൂളിൽ പഠിക്കാൻ അവസരം ലഭിക്കുന്ന ഇയാദിന് അവിടെ അറബ് വംശജനെന്ന പേരിൽ നേരിടേണ്ടിവരുന്നത് കൈപ്പുനിറഞ്ഞ ജീവിതാനുഭവങ്ങളാണ്.
അധ്യാപകർക്കും സഹപാഠികൾക്കും ഇയാദിനെ തങ്ങളിൽ ഒരാളായി അംഗീകരിക്കാൻ കഴിയുന്നില്ല.
വ്യത്യസ്തമായ രാഷ്ട്രീയാന്തരീക്ഷത്തിലും കാഴ്ചപ്പാടിലും വളർന്ന ഇയാദിനും നിഷേധാത്മക ചിന്തകളുണ്ടാകുന്നു.
ജീവിതത്തെ പുഞ്ചിരിയോടെ മാത്രം സമീപിക്കുന്ന നവോമി എന്ന കൂട്ടുകാരി അവന് ആശ്വാസമാകുന്നു.
തങ്ങൾ ജീവിക്കുന്ന സമൂഹവും അതിന്റെ വിശ്വാസങ്ങളും ഒരിക്കലും അംഗീകരിക്കില്ലെന്ന് അറിഞ്ഞിട്ടും അവർതമ്മിൽ അസാധാരണമായൊരു ബന്ധം ഉടലെടുക്കുന്നു.
വീൽച്ചെയറിൽ ജീവിതം തള്ളിനീക്കാൻ വിധിക്കപ്പെട്ട യൊനാദൻ എന്ന മറ്റൊരു കഥാപാത്രം കൂടി അവരുടെ ആത്മമിത്രമാകുന്നു.
എന്നാൽ കാലം ഇവർക്കായി കാത്തുവെച്ചത് കഠിനമായ പരീക്ഷണങ്ങളായിരുന്നു.
ഇസ്രയേലിനുള്ളിൽ തന്റേതായ ഇടം തേടുന്ന യുവാവിന്റെ കഥപറയുന്ന ചിത്രം അവിടത്തെ സാമൂഹിക രാഷ്ട്രീയ പശ്ചാത്തലങ്ങളുടെ  വിലയിരുത്തൽ കൂടിയാണ്.
യഥാർഥ ജീവിതത്തിൽ നിന്നും കണ്ടെത്തിയ കഥാപാത്രങ്ങളാണ് ഈ ചിത്രത്തിന്റെ കരുത്ത്.
മുഖ്യകഥാപാത്രമായ ഇയാദിനെ  യുവനടൻ തൗഫിക് ബാറോമി അവതരിപ്പിച്ചിരിക്കുന്നു.
ജറുസലേം ഫിലിം ഫെസ്റ്റിവലിൽ 'ഡാൻസിങ് അറബ്' ഉദ്ഘാടന ചിത്രമായി പ്രദർശിപ്പിച്ചിട്ടുണ്ട്.
തിരുവനന്തപുരം അന്തർദേശീയ ചലച്ചിത്ര മേളയുടെ ഉദ്ഘാടന ചിത്രമായി തെരഞ്ഞെടുത്തിട്ടുണ്ട്.
ഇസ്രയേലി ഫിലിം അക്കാദമിയുടെ നാല് അവാർഡുകൾക്ക് ശുപാർശ ചെയ്യപ്പെട്ടിട്ടുണ്ട്.
അവലംബം ↑ പുറം കണ്ണികൾ Dancing Arabs ഇന്റർനെറ്റ് മൂവി ഡാറ്റാബേസിൽ
ഗാലക്ടിക് റോട്ടേഷൻ കർവ് ഇംഗ്ലീഷ് വിലാസം https://ml.wikipedia.org/wiki/Galaxy_rotation_curve എം 33 ഗാലക്സിയുടെ റോടേഷൻ കർവ്.
മഞ്ഞ നീല എറർ ബാറുകൾ അടയാളപ്പെടുത്തിയിരിയ്ക്കുന്നത് ഇതിലെ ദൃശ്യമായ നക്ഷത്രങ്ങളുടെയും മറ്റു വസ്തുക്കളുടെയും പിണ്ഡത്തെ അടിസ്ഥാനപ്പെടുത്തി കണക്കാക്കിയ കർവ് ആണ്.
വെള്ള കർവ് ഗുരുത്വാകർഷണസിദ്ധാന്ത പ്രകാരം കണക്കുകൂട്ടിയെടുത്ത വിലകളാണ്.
ഈ രണ്ടു കർവുകളും തമ്മിലുള്ള വ്യത്യാസം താരാപഥത്തിനു ചുറ്റും ഒരു തമോദ്രവ്യവലയം ഉണ്ടെന്നു വിചാരിച്ചാൽ വിശദീകരിയ്ക്കാവുന്നതാണ്.
ഒരു താരാപഥത്തിലെ നക്ഷത്രങ്ങളുടെയും ദൃശ്യഗോചരമായ മറ്റു പദാർത്ഥങ്ങളുടെയും താരാപഥകേന്ദ്രത്തെ ചുറ്റിയുള്ള സഞ്ചാരത്തിന്റെ വേഗതയെ കേന്ദ്രത്തിൽ നിന്നുള്ള ദൂരവുമായി ബന്ധപ്പെടുത്തി വരയ്ക്കുന്ന ആരേഖമാണ് ആ താരാപഥത്തിന്റെ ഗാലക്ടിക് റോടേഷൻ കർവ് എന്നറിയപ്പെടുന്നത്.
പൊതുവെ താരാപഥത്തിന്റെ അരികിലുള്ള നക്ഷത്രങ്ങളുടെ വേഗത കേന്ദ്രത്തിൽ നിന്ന് ഒരേ ദൂരത്തായാലും രണ്ടു വശത്തും ഒരുപോലെ ആയിരിയ്ക്കില്ല.
അതിനാൽ ഇവയുടെ ശരാശരി എടുത്തിട്ടാണ് ഗ്രാഫിൽ അടയാളപ്പെടുത്തുന്നത്.
ഈ കർവിന്റെ കൂടെ ഈ നക്ഷത്രങ്ങളുടെ ഗുരുത്വാകർഷണ സിദ്ധാന്തപ്രകാരം പ്രവചിയ്ക്കപ്പെട്ട വേഗതയും മറ്റൊരു ഗ്രാഫ് ആയി വരയ്ക്കുന്നു.
എന്നാൽ ഈ രണ്ടു കർവുകളും തമ്മിൽ വലിയ ഒരു വ്യതിയാനം നിലനിൽക്കുന്നുണ്ട്.
ഈ വ്യതിയാനത്തെ വിശദീകരിയ്ക്കാനായാണ് തമോദ്രവ്യത്തിന്റെ ആശയം ഉരുത്തിരിച്ചെടുത്തത്.
വിവരണം ഇടത്തുഭാഗത്ത് : സിമുലേറ്റ് ചെയ്യപ്പെട്ട, തമോദ്രവ്യം ഇല്ലാത്ത ഒരു ഗാലക്സി, വലത്ത്: തമോദ്രവ്യത്തിന്റെ സാന്നിധ്യം മൂലം നിവർന്ന റൊട്ടേഷൻ കർവ് ഉള്ള ഗാലക്സി.
വലത് ഭാഗത്തെ ഗാലക്സിയിലെ നക്ഷത്രങ്ങളെല്ലാം ഒരേ വേഗതയിലാണ് കേന്ദ്രത്തെ ചുറ്റുന്നത്.
ഒരു താരാപഥത്തിലെ നക്ഷത്രങ്ങൾ താരാപഥകേന്ദ്രത്തെ ചുറ്റി സഞ്ചരിയ്ക്കുന്നുണ്ട്.
അവയുടെ സഞ്ചാരവേഗത  കേന്ദ്രത്തിൽ നിന്നുമുള്ള അവയുടെ അകലത്തിനനുസരിച്ച് മാറിക്കൊണ്ടിരിയ്ക്കുന്നു.
ഈ വേഗതയെ കേന്ദ്രത്തിൽ നിന്നുമുള്ള അവയുടെ അകലത്തെ ആസ്പദമാക്കി ഒരു ആരേഖത്തിൽ രേഖപ്പെടുത്തി കിട്ടുന്ന കർവിനെയാണ് ഗാലക്സി റോടേഷൻ കർവ് എന്നു വിളിയ്ക്കുന്നത്.
സർപ്പിളാകൃതിയുള്ള താരാപഥങ്ങളുടെ ഇരുവശത്തേയും നക്ഷത്രങ്ങളുടെ വേഗത ഒരുപോലെ അല്ലാത്തതിനാൽ അവയുടെ ശരാശരി എടുത്താണ് ഗ്രാഫിൽ രേഖപ്പെടുത്തുന്നത്.
എന്നാൽ പ്രധാന പിണ്ഡം മധ്യത്തിലും ഈ പിണ്ഡത്തിനെ ആസ്പദമാക്കി ഭ്രമണം ചെയ്യുന്ന ഒരു കൂട്ടം ഗോളങ്ങൾ ചുറ്റിലുമുള്ള സാധാരണ ഗുരുത്വാകർഷണ സിസ്റ്റങ്ങളിൽ കാണപ്പെടുന്ന വേഗതയുടെ വിതരണവുമായി ഈ വിലകൾ ഒത്തുപോകുന്നില്ല.
കെപ്ലർ നിയമപ്രകാരം കേന്ദ്രത്തിനോട് അടുത്ത ഗോളങ്ങൾ ഉയർന്ന വേഗതയിലും കേന്ദ്രത്തിൽ നിന്നും അകലെയുള്ള ഗോളങ്ങൾ കുറഞ്ഞ വേഗതയിലുമാണ് സാധാരണ ഗുരുത്വാകർഷണ സിസ്റ്റങ്ങളിൽ കേന്ദ്രത്തെ ചുറ്റുന്നത്.
എന്നാൽ താരാപഥങ്ങളിൽ കേന്ദ്രത്തോട് അടുത്തും അകലെയുമുള്ള നക്ഷത്രങ്ങൾ ഒരേ വേഗതയിലാണ് കേന്ദ്രത്തെ ചുറ്റുന്നതായി കാണുന്നത്.
ഇത്തരം ഒരു വേഗതാവിതരണത്തെ ന്യായീകരിയ്ക്കണമെങ്കിൽ അത്രയധികം പിണ്ഡം താരാപഥത്തിൽ വിതരണം ചെയ്യപ്പെട്ടിരിയ്ക്കണം.
എന്നാൽ നമുക്ക് ദൃശ്യമായ പിണ്ഡം അളന്നുനോക്കിയാൽ ഇത്രമാത്രം പിണ്ഡം ഒരു താരാപഥത്തിൽ കണ്ടെത്താൻ സാധിയ്ക്കില്ല.
ഗുരുത്വാകർഷണനിയമങ്ങൾ പ്രവചിയ്ക്കുന്ന നക്ഷത്രങ്ങളുടെ വേഗതയും അവയുടെ അളന്നെടുക്കുന്ന വേഗതയും തമ്മിലുള്ള വ്യതിയാനമാണ് ഗാലക്സി റോടേഷൻ പ്രോബ്ലം എന്നറിയപ്പെടുന്നത്.
ഈ വേഗത കിട്ടണമെങ്കിൽ അത്രയ്ക്കധികം പിണ്ഡം ഗാലക്സിയിൽ ഉണ്ടായിരിയ്ക്കണം.
എന്നാൽ ഗാലക്സിയിലെ നക്ഷത്രങ്ങളുടെ വിതരണവും അവയിൽ നിന്നുള്ള പ്രകാശം അടിസ്ഥാനപ്പെടുത്തി അളന്നെടുക്കുന്ന അവയുടെ പിണ്ഡത്തിന്റെ അളവും അടിസ്ഥാനപ്പെടുത്തിയാൽ ഈ വേഗതാവ്യതിയാനം വിശദീകരിയ്ക്കാൻ സാധ്യമല്ല.
ഇതിനുള്ള ഒരു പരിഹാരം ഗാലക്സിയ്ക്ക് ചുറ്റും നമുക്ക് കാണാനോ അളക്കാനോ കഴിയാത്ത പിണ്ഡത്തിന്റെ ( തമോദ്രവ്യം , ഡാർക്ക് മാറ്റർ) ഒരു വിതരണം ഉണ്ടെന്ന് പരികൽപ്പിയ്ക്കലാണ്.
ഒരു താരാപഥത്തിന് ചുറ്റുമുള്ള തമോദ്രവ്യത്തിന്റെ ഈ സാങ്കൽപ്പികവലയത്തെയാണ് തമോദ്രവ്യവലയം എന്ന് വിളിയ്ക്കുന്നത്.
എന്നാൽ തമോദ്രവ്യം മാത്രമല്ല ഇതിനുള്ള വിശദീകരണങ്ങൾ.
പ്രധാനമായും ഗുരുത്വാകർഷണ സിദ്ധാന്തങ്ങൾ മെച്ചപ്പെടുത്തുക എന്നുള്ളതിലാണ് മറ്റു വിശദീകരണങ്ങൾ ശ്രദ്ധ കേന്ദ്രീകരിയ്ക്കുന്നത്.
ഇതിൽ ഏറ്റവും പ്രധാനപ്പെട്ടത് 1983 ൽ പ്രൊഫസർ എറിക് ഫെർലിൻഡെ മുന്നോട്ടുവെച്ച മോഡിഫൈഡ് ന്യൂട്ടോണിയൻ ഡയനാമിൿസ് (MOND) ആണ്.
ഇതും കൂടി കാണുക തമോദ്രവ്യം വേര റൂബിൻ തമോദ്രവ്യവലയം
ഫുട്നോട്സ് കൂടുതൽ വായനയ്ക്ക് Primary research report discussing Oort limit, and citing original Oort 1932 study.
ഗ്രന്ഥസൂചി Galactic Astronomy , Dmitri Mihalas and Paul McRae.
W. H. Freeman 1968.
പുറംകണ്ണികൾ The Case Against Dark Matter .
About Erik Verlinde's approach to the problem.
(Nov 2016)
ഗാലത്തിയ
നെപ്റ്റ്യൂണിന്റെ ഒരു ഉപഗ്രഹമാണ് ഗാലത്തിയ .
1989 ൽ വോയേജർ 2 എടുത്ത ചിത്രങ്ങളുടെ സഹായത്തോടെയാണ് ഇതിനെ കണ്ടുപിടിച്ചത്.
നെപ്ട്യൂണിൽ നിന്നും  ശരാശരി  62,000 കിലോമീറ്റർ
അകലെയുള്ള  നെപ്ട്യൂണിന്റെ മദ്ധ്യരേഖയ്ക്കു സമാന്തരമായി വൃത്താകൃതി സഞ്ചാരപഥത്തിലൂടെ 10 മണിക്കൂർ സമയം കൊണ്ട് ഒരു പ്രദക്ഷിണം വയ്ക്കുന്നു.
ക്രമ രൂപമില്ലാത്ത ഇതിന്റെ ശരാശരി വ്യാസം 150 കിലോമീറ്ററാണ്.
സാന്ദ്രത, ഘടന, ആന്തരികസ്വഭാവം  മുതലായവയുടെ വിശദാംശങ്ങൾ ഇപ്പോഴും ലഭ്യമല്ല.
ഇരുണ്ടതാണെന്നതിൽ കവിഞ്ഞ്  ഇതിന്റെ ഉപരിതലത്തെക്കുറിച്ചും കൂടുതലൊന്നും അറിഞ്ഞുകൂടാ.
വളരെ ചെറുതായതുകൊണ്ട്  അന്തരീക്ഷത്തിനുള്ള സാധ്യതയില്ല.
അതുപോലെ ഭൗമപ്രവർത്തനങ്ങളുടെ ലക്ഷണവുമില്ല.
നെപ്ട്യൂണിനു ചുറ്റുമുള്ള  വളയങ്ങൾക്ക് നടുവിലായി പ്രദക്ഷിണം ചെയ്യുന്നതുകൊണ്ട് ഇതിന്റെ ഗുരുത്വാകർഷണം വശങ്ങളിലുള്ള വലയങ്ങളിലെ കണങ്ങളെ വേർപെട്ടുപോകാതെ നിലനിർത്തുന്നു.
അതുകൊണ്ട് ഇതിനെ 'ഇടയ ഉപഗ്രഹം' എന്നു വിളിക്കുന്നു.
അവലംബം പുറത്തേക്കുള്ള കണ്ണികൾ Wikimedia Commons has media related to Galatea (moon) .
Galatea Profile by NASA's Solar System Exploration Neptune's Known Satellites (by Scott S. Sheppard ) കുറിപ്പുകൾ ↑ ↑
ഗാലക്ടോസെലെ
ഒരു ഗാലക്ടോസെൽ ( ലാക്ടീൽ സിസ്റ്റ് അല്ലെങ്കിൽ മിൽക്ക് സിസ്റ്റ് എന്നും അറിയപ്പെടുന്നു) പാൽ അല്ലെങ്കിൽ സാധാരണയായി സസ്തനഗ്രന്ഥികളിൽ സ്ഥിതി ചെയ്യുന്ന പാൽ അടങ്ങിയ ഒരു നിലനിർത്തൽ സിസ്റ്റാണ് .
മുലയൂട്ടുന്ന സമയത്തോ അതിനുശേഷമോ സ്ത്രീകളിൽ അവ സംഭവിക്കാം.
അവ ഒരു ഉറച്ച പിണ്ഡമായി കാണപ്പെടുന്നു, പലപ്പോഴും സബറിയോളാർ, ഒരു ലാക്റ്റിഫറസ് നാളത്തിന്റെ തടസ്സം മൂലമാണ് ഇവ ഉണ്ടാകുന്നത്.
ക്ലിനിക്കലായി, പരിശോധനയിൽ അവ ഒരു സിസ്റ്റിന് സമാനമാണ്.
കാലക്രമേണ എപ്പിത്തീലിയൽ കോശങ്ങളും പാലും മൂലം നാളം കൂടുതൽ വികസിക്കുന്നു.
ദ്വിതീയ അണുബാധയാൽ ഇത് അപൂർവ്വമായി സങ്കീർണ്ണമാവുകയും കുരു രൂപപ്പെടാൻ ഇടയാക്കുകയും ചെയ്യും.
ഈ സിസ്റ്റുകൾ പൊട്ടുകയും കോശജ്വലന പ്രതികരണത്തിന്റെ രൂപീകരണത്തിലേക്ക് നയിക്കുകയും മാരകതയെ അനുകരിക്കുകയും ചെയ്യാം.
മുലയൂട്ടൽ അവസാനിച്ചുകഴിഞ്ഞാൽ, സിസ്റ്റ് ഇടപെടാതെ തന്നെ സ്വയം പരിഹരിക്കണം എന്നതാണ്.
ഉള്ളിലെ പാൽ അണുവിമുക്തമായതിനാൽ മലിനമാകാൻ വഴിയൊരുക്കാത്തതിനാൽ ഗാലക്ടോസെലിന് സാധാരണയായി അണുബാധ ഉണ്ടാകില്ല.
ഉള്ളടക്കം സക്ഷൻ ചെയ്തോ സിസ്റ്റ് എക്‌സിഷൻ വഴിയോ ആണ് ചികിത്സ.
അണുബാധ തടയാൻ ആന്റിബയോട്ടിക്കുകൾ നൽകുന്നു.
ഓറൽ ഗർഭനിരോധന ഉപയോഗവുമായി ഗാലക്ടോസെലസ് ബന്ധപ്പെട്ടിരിക്കാം.
സ്തനവളർച്ചയ്ക്കും സ്തനകുറക്കലിനും ശേഷം അപൂർവ്വമായെങ്കിലും അവ അവതരിപ്പിക്കുന്നതായി അറിയപ്പെടുന്നു.
റഫറൻസുകൾ ബാഹ്യ ലിങ്കുകൾ Harvard.edu-ൽ കേസ് വിവരണവും ചർച്ചയും
ഗാലക്റ്റിക്കോസ്
ഗാലക്റ്റിക്കോസ് അഥവാ സൂപ്പർ സ്റ്റാറുകൾ ഇവർ, ഫ്ലോറന്റീനോ പെരസിന്റെ ഗാലറ്റിക്കോസ് നയത്തിൽ റിയൽ മാഡ്രിൽ നിയമിക്കപ്പെട്ട ചിലവേറിയ ലോകപ്രശസ്തിയാർജ്ജിച്ച ഫുട്ബോൾ കളിക്കാരാണ്.
ഈ പദം 2000 കളിൽ പ്രചാരത്തിലുണ്ടായിരുന്നെങ്കിലും, ഗാലക്റ്റിക്കോ നയത്തിന്റെ ഉത്ഭവം ക്ലബ്ബ് പ്രസിഡന്റ് സാന്റിയാഗോ ബെർണാബുവാണ് ആദ്യമായി സ്ഥാപിച്ച 1950 കളിലും 1960 കളിലും ഉള്ളത്.
ആൽഫ്രെഡോ ഡി സ്റ്റെഫാനോ, ഫെറൻക് പുസ്കസ്, റെയ്മണ്ട് കോപ, ജോസ് സാന്റാമരിയ, ഫ്രാൻസിസ്കോ ജെന്റോ എന്നിവ പോലുള്ള വലിയ നിരക്കുകളിൽ ഒന്നിലധികം സ്റ്റാർ കളിക്കാരെ ബെർണബ്യൂ ഒപ്പിട്ടു.
ഈ വാങ്ങൽ കാലഘട്ടം റയൽ മാഡ്രിഡിന് അവരുടെ മികച്ച ആധിപത്യം ആസ്വദിക്കാൻ അനുവദിച്ചു, 12 ലാ ലിഗ ചാമ്പ്യൻഷിപ്പുകളും ആറ് യൂറോപ്യൻ കപ്പുകളും നേടി .
ഗാലക്റ്റിക്കോസ് ട്രാൻസ്ഫർ പോളിസി 1980 കളുടെ അവസാനത്തിലെ ക്വിന്റ ഡെൽ ബ്യൂട്രെ കാലഘട്ടത്തിൽ നിന്ന് വ്യത്യസ്തമായിരുന്നു.
ഇത് റയൽ മാഡ്രിഡ് കൂടുതൽ ശാരീരികവും ആകർഷകവുമായ ഫുട്ബോൾ കളിക്കുന്നത് കണ്ടു, ഒപ്പം സാഞ്ചെസ്, മഷെൽ എന്നിവരെപ്പോലുള്ള ഹോംഗ്രൂൺ കളിക്കാരെ ഉൽ‌പ്പാദിപ്പിക്കുന്നതിന് കൂടുതൽ emphas ന്നൽ നൽകി .
ഈ കാലയളവ് റയൽ മാഡ്രിഡിന് ആഭ്യന്തര, യൂറോപ്യൻ വിജയങ്ങൾ ആസ്വദിക്കാനും അഞ്ച് ലാ ലിഗ ചാമ്പ്യൻഷിപ്പുകളും രണ്ട് യുവേഫ കപ്പുകളും നേടാനും അനുവദിച്ചു.
ഒന്നാം ഗാലക്റ്റിക്കോ യുഗം
ആദ്യത്തെ ഗാലക്റ്റിക്കോ യുഗം 2000 – 2007 വരെ ഫ്ലോറന്റിനോ പെരെസിന്റെ പ്രസിഡന്റ് സ്ഥാനത്തിന്റെ പര്യായമായി കണക്കാക്കപ്പെടുന്നു, 2000 ൽ ലൂയിസ് ഫിഗോ ഒപ്പുവച്ചതു മുതൽ 2007 ൽ ഡേവിഡ് ബെക്കാമിന്റെ പുറപ്പാട് വരെ.
ആദ്യത്തെ പെരെസ് കാലഘട്ടം കൊണ്ടുവന്നത്: ലൂയിസ് ഫിഗോ – Signed in 2000 for €60 million from Barcelona .
സിനദിൻ സിദാൻ – Signed in 2001 for €73.5 million from Juventus .
റൊണാൾഡോ – Signed in 2002 for €45 million from Inter .
ഡേവിഡ് ബെക്കാം – Signed in 2003 for €37.5 million from Manchester United .
മൈക്കൾ ഓവൻ – Signed in 2004 for €9 million from Liverpool .
റൊബീന്യോ – Signed in 2005 for €24 million from Santos .
സെർജിയോ റാമോസ് – Signed in 2005 for €27 million from Sevilla .